Video: Onnie, leerders se danspassies het internet gaande | Maroela Media
ŉ Skermskoot uit die video van Ammiël Smith en leerders van Laerskool Vryburg se danspassies. (Video: Facebook)
By die meeste skole het die vreugdevure hoog gebrand toe die Junie-skoolvakansie onlangs aangebreek het, maar by Laerskool Vryburg in Noordwes weet hulle hoe om behóórlik fees te vier.
ŉ Video van ŉ paar leerders wat saam met ŉ onderwyser hul beste danspassies op die skool se trappe uithaal om die koms van die vakansie te vier, het sosialemediagebruikers gaande.
Die video is sowat ŉ week gelede op die skool se Facebook-blad geplaas en reeds byna 650 000 keer gekyk.
Smith is deesdae die liggaamlikeopvoeding-onderwyser vir gr. 4 tot 7 by Laerskool Vryburg, asook die skool se atletiek- en landloopafrigter.
Ammiël Smith soos hy destyds by ‘n verkeerslig gestaan het op soek na sy trouvrou.
Hy vertel aan Maroela Media dat hy en die leerders graag dans as deel van fiksheid, maar dat hulle dié dag wat die video geneem is, juis die vakansie en al die leerders se goeie punte wou vier. “Die dansery gee die kinders baie selfvertroue; dit laat almal deel voel en oor die weg kom,” vertel hy.
En die leerders se vreugde is aansteeklik vir almal wat die video onder oë kry. “Ek is mal oor hierdie onderwyser! Fantasties, sy leerders is die gelukkigste!” skryf een Facebook-gebruiker. “Dít is pragtig. Goeie werk deur die onderwyser! Ek is seker hulle het net soveel pret in sy klaskamer,” skryf ŉ ander.
En het die “romantiese bedelaar” al sy trouvrou gevind? “Ek is nie nou in ŉ verhouding nie,” bieg Smith.
“Ek het voordat ek ŉ onderwyser geword het in die korporatiewe wêreld gewerk en dit was net ŉ gejaag na geld. Op ŉ tydstip in my lewe het ek gedink daar is quick fixes vir alles – trou op 25, kind op 30, ryk man op 40 … Maar ek het hard geleer dat dit nie so werk nie,” sê hy. “Ek is op ŉ baie goeie plek in my lewe nou. Ek dink ek is meer volwasse en kyk nou anders na die lewe.”
Hy mag dalk nog nie die toekomstige mev. Smith gevind het nie, maar dié onnie het duidelik geen tekort aan liefde vir kinders en die onderwys nie.
Mooi loop.Take care.Tsmaya sentle.
Posted by Laerskool Vryburg on Friday, 14 June 2019
Darm iets wat mens se hart bly maak na al die aaklige nuus wat hierdie land en di ANC mens gee…leka meneer!!
Wow meneer..wat n onnie!!!Wens daar meer sulke onderwysers.Kan sommer sien jy is n kind mens. Dis awesome en ek salueer jou meneer. Hoop jy vind gou jou droomvrou.
Dis nou ‘n oulike brokkie nuus. Great Onnie en kids. Goeie dans-moves.
Awsome meneer.Gelukkige kinders met so onderwyser. Hoop jy vind gou jou droomvrou, Ek dink dis awesome verby
Te oulik. Gaan ongelukkig niks aan daai 30 % slaagsyfer doen nie. SA steeds laaste op UN lys van wisk en wetenskap vermoe.
Derek · 4 weke gelede
Ek is nou 60 verby en onthou al my onderwysers en onderwyseresse. Die leerlinge gaan vir Ammiel Smith onthou tot die dag van hulle dood. Baie, baie mooi Mnr Smith. Dit is hoe dit gedoen moet word ! Ek is so bly dat u die korporatiewe wereld gelos het. Ons kinders het mense soos u nodig. Wel gedaan!
Amelda Ferreira · 4 weke gelede
En so maak n jong onnie weer n ou onnie se hart bly. Dankie jongman, doen so voort. En eendag as jy n skoolhoof is, moenie verander nie!!!!Bly die voorbeeld wat jy nou is!! Alke sukses vorentoe.
LeonieLive · 4 weke gelede
Hierdie jongman laat my weer verlang na my goeie skooldae en ons Engelse juffrou, Mam’ Hemmis. Sy is verlede week oorlede en mens kon sien aan al die boodskappe wat ingestroom het ter nagedagtenis van hierdie fantastiese vrou dat sy derduisende kinders se lewens aangeraak het. ‘n Onderwyser(es) is verseker ‘n maak of breek in ‘n mens se bestaan.
Ammiël, wanneer kwalifiseer mens vir ‘n ou tannie?
Net om te wys hoe belaglik ek ingestel geraak het op die hele (siek) rasse-nonsens, het ek dadelik gekyk wie die outjie in die asblik is … net ingeval daar nou weer n “storie” van gemaak kon word. Doen so voort, Mnr Smith, ons land het steeds (juis) goeie en inspirerende rolmodel-onderwysers nodig – veral mans, aangesien soveel kinders vaderloos grootword.
Van vryburg · 4 weke gelede
Doen julself n guns en kyk na sy profiel. Hy maak gereeld grappige videos met sy ma ook by. Daar is n dieet een wat baie snaaks is. Hy is n lekker lawwe mens
So lekker om tussen all die slegte nuus en “doom & gloom” op hierdie juweeltjie van totale,spontane lekkerkry positiewiteit af te kom. Doen so voort meneer Smith!
alles het internet gaande, raak oorspronklik asb
Afr · 4 weke gelede
Die asimilering en integrering in volksvreemde kulture is ‘n groter gevaar as ooit.
Ag dis so Wpnderlik om so pragtige onnie te kry en so goeie aandag gee aan al ons kinders wys jou darem wat kan gedoen word hoop daar is ander wat ook di video gekyk het en begin verander met hul denke en ook vir ons kinders meer aandag te gee as wat hul afbreek hou so aan Mnr Smith onnie jy s pragtig en glo jy doen dit met Liefde in Jesus